input: 32013R0135
  L 046/8
  SLUŽBENI LIST EUROPSKE UNIJE
  18.02.2013.
  PROVEDBENA UREDBA KOMISIJE (EU) br. 135/2013
  od 18. veljače 2013.
  o izmjeni Provedbene uredbe Komisije (EU) br. 926/2011 za potrebe Odluke Vijeća 2009/470/EZ u pogledu financijske potpore Unije referentnim laboratorijima EU-a za hranu i hranu za životinje te sektor zdravlja životinja
  EUROPSKA KOMISIJA,
  uzimajući u obzir Ugovor o funkcioniranju Europske unije,
  uzimajući u obzir Odluku Vijeća 2009/470/EZ od 25. svibnja 2009. o troškovima u području veterinarstva (1), a posebno njezin članak 31. stavak 2.,
  budući da:
  (1)
  Provedbenom uredbom Komisije (EU) br. 926/2011 od 12. rujna 2011. za potrebe Odluke Vijeća 2009/470/EZ u pogledu financijske potpore Unije referentnim laboratorijima EU-a za hranu i hranu za životinje te sektor zdravlja životinja (2) utvrđuju se pravila u pogledu aranžmana za dodjelu financijske potpore Unije za aktivnosti referentnih laboratorija EU-a, uključujući organizaciju radionica, te uvjeti na temelju kojih se potpora dodjeljuje.
  (2)
  Kako bi se ograničilo upravno opterećenje za referentne laboratorije EU-a i Komisiju, za organizacija radionica trebala bi se primjenjivati ista pravila kao i za druge aktivnosti tih laboratorija. Stoga više ne bi trebalo zahtijevati da ti laboratoriji dostavljaju posebna financijska i tehnička izvješća o radionicama. Sukladno tome, od Komisije se više ne bi trebale zahtijevati posebne isplate nakon dostavljanja i odobravanja tih izvješća.
  (3)
  Provedbenu uredbu (EU) br. 926/2011 treba stoga na odgovarajući način izmijeniti.
  (4)
  Kako izmjene Provedbene uredbe (EU) br. 926/2011 uvedene ovom Uredbom nemaju negativan učinak na referentne laboratorije EU-a, ovu Uredbu treba primjenjivati retroaktivno od 1. siječnja 2013. Ova je retroaktivnost potrebna kako bi se osigurao jednak postupak između referentnih laboratorija EU-a u slučajevima kada su radionice bile organizirane prije dana stupanja na snagu ove Uredbe.
  (5)
  Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
  DONIJELA JE OVU UREDBU:
  Članak 1.
  Provedbena Uredba (EU) br. 926/2011 mijenja se kako slijedi:
  1.
  Članak 6. zamjenjuje se sljedećim:
  „Članak 6.
  Isplata potpore
  Iznos financijske potpore Unije za programe rada isplaćuje se laboratorijima nakon što se dostave financijska i tehnička izvješća iz članka 11. stavka 1. i nakon što ih Komisija odobri.”
  2.
  U poglavlju II., naslov se zamjenjuje sljedećim:
  3.
  Članak 9. mijenja se kako slijedi:
  (a)
  naslov se zamjenjuje sljedećim:
  „Članak 9.
  Definicije”;
  (b)
  dodaje se sljedeći stavak:
  „Radionica se definira kao dan u godini određen za informiranje i koordinaciju, na koji laboratoriji pozivaju sve nacionalne referentne laboratorije.”
  4.
  Članci 10. i 11. zamjenjuju se sljedećim:
  „Članak 10.
  Prihvatljivost
  1. U okviru programa rada laboratorija prihvatljivi su troškovi koji se odnose na sljedeće stavke:
  (a)
  osoblje koje se bavi aktivnostima laboratorija;
  (b)
  podugovaranje;
  (c)
  kapitalnu opremu;
  (d)
  potrošnu robu;
  (e)
  otpremu uzoraka za usporedna ispitivanja;
  (f)
  misije;
  (g)
  radionice na koje je pozvan najmanje jedan sudionik iz svake države članice;
  (h)
  aktivnosti osposobljavanja;
  (i)
  sastanke;
  (j)
  režijske troškove.
  2. Troškovi iz stavka 1. prihvatljivi su unutar granica utvrđenih u odluci o godišnjem financiranju i u skladu s pravilima prihvatljivosti određenima u prilozima II. i IV.
  3. Laboratoriji podnose pisani zahtjev Komisiji za prethodno odobrenje povećanja proračuna jedne od stavki iz stavka 1. za više od 10 %, bez prelaženja ukupnih prihvatljivih troškova određenih odlukom o godišnjem financiranju.
  Članak 11.
  Dostavljanje izvješća o programu rada laboratorija
  1. Laboratoriji podnose Komisiji, do 31. ožujka kalendarske godine „n + 2”, sljedeća izvješća:
  (a)
  papirnatu i elektroničku verziju njihovog financijskog izvješća o provedbi programa rada za prethodnu kalendarsku godinu, koje je sastavljeno u skladu s prilozima III.(a) i III.(b);
  (b)
  tehničko izvješće o njihovim aktivnostima, koje je ovjerio tehnički direktor laboratorija.
  2. Komisija može smanjiti financijsku potporu Unije, ako program rada nije u potpunosti izveden ili je loše izveden, do 31. prosinca kalendarske godine za koju je bila odobrena.”
  5.
  Briše se drugi stavak članka 12.
  6.
  Briše se članak 13.
  7.
  Briše se poglavlje III.
  8.
  Prilozi Provedbenoj Uredbi (EU) br. 926/2011 mijenjaju se u skladu s Prilogom ovoj Uredbi.
  Članak 2.
  Ova Uredba stupa na snagu trećeg dana od dana objave u Službenom listu Europske unije.
  Primjenjuje se od 1. siječnja 2013.
  Ova je Uredba u cijelosti obvezujuća i izravno se primjenjuje u svim državama članicama
  Sastavljeno u Bruxellesu 18. veljače 2013.